ПРИЛОГ 1

**Захтев за одлучивање о потреби процене утицаја на животну средину приликом** **изградње денивелисане раскрснице „Кошеви“ у оквиру аутопута Е761 Појате – Прељина, деоница Крушевац (Кошеви) – Адрани, од km 27+600 до km 81+476,86**

**1. Подаци о носиоцу пројекта**

Назив, односно име: Коридори Србије д.о.о.

Седиште, односно адреса: Краља Петра 21, 11000 Београд

Телефонски број: 011/ 3344-148; 011/ 3344-174

Е-маил: [office@koridorisrbije.rs](mailto:office@koridorisrbije.rs)

**2. Карактеристике пројекта**

(а) величина пројекта

Изменама и допунама Просторног плана подручја посебне намене инфраструктурног коридора аутопута Е-761, деоница Појате–Прељина („Сл. гласник Републике Србије“, бр. 22/24) планирана је изградња денивелисане раскрснице „Кошеви” на km 28+950 аутопута А5 (Е761) – за потребе повезивања подручја општина Брус и Александровац са аутопутем на којој се планира пет наплатних места.

Денивелисана раскрсница „Кошеви” је планирана као веза аутопута Е-761 са постојећом путном мрежом, односно са државним путем I Б реда бр. 23. Планирана је реконструкција државног пута у зони уклапања на кружну раскрсницу.

Због изградње нове денивелисане раскрснице доћи ће и до измене трасе аутопута у том делу која се састоји у увођењу трака за убрзање и успорење, које су планиране уместо зауставних трака на прилазу денивелисаној раскрсници.

За потребе повезивања западног дела града Крушевца и подручја општина Брус и Александровац планира се нова Петља „Кошеви” на km 28+950 аутопута А5 (Е-761) – Моравски коридор, на деонице 4: Крушевац (Кошеви) - Медвеђа од km 27+600,00 до km 41+528,24.

Планирана је реконструкција државног пута у зони уклапања на кружну раскрсницу.

Планиран је тип денивелисане раскрснице „труба”. Прикључак заједничке рампе и наплатног платоа на државни пут IБ реда бр. 23 остварен је преко кружне површинске раскрснице.

У саставу ове денивелисане раскрснице су две директне рампе са минималним граничним елементима за рачунску брзину Vr=60 km/h, као и једна индиректна (Vr=40 km/h) и једна полудиректна рампа (Vr=50 km/h).

(б) могуће кумулирање са ефектима других пројеката

Изградња денивелисане раскрснице „Кошеви“ у оквиру аутопута Е761 Појате – Прељина на km 28+950, деоница Крушевац (Кошеви) – Адрани, од km 27+600 до km 81+476,86 подразумева планирану реконструкцију државног пута у зони уклапања на кружну раскрсницу, као и измену трасе аутопута у делу денивелисане раскрснице „Кошеви“ која се састоји у увођењу трака за убрзање и успорење, које су планиране уместо зауставних трака на прилазу денивелисаној раскрсници.

Не постоји могуће кумулирање са ефектима других пројеката, осим горе наведеног, што је све у склопу пројекта.

(в) коришћење природних ресурса и енергије

Приликом извођења радова нема посебног коришћења природних ресурса и енергије осим горива које користе машине у току извођења радова. Може се поменути коришћење каменог агрегата за израду насипа, земљишта за хумузирање и воде у саставу бетона, што је основна употреба наведених ресурса.

(г) стварање отпада

У току изградње денивелисане раскрснице „Кошеви“ у оквиру аутопута Е761 Појате – Прељина настаје отпад у току грађења, који због саме величине пројекта није значајан, али ће сав отпад који настане бити сакупљен, селектован, транспортован и одложен у складу са законском регулативом из ове области.

Комунални отпад одлагаће се у контејнере намењене за ову врсту отпада, које ће редовно празнити служба Јавног комуналног предузећа и одлагати на регионалну депонију.

Извођач не врши сервисирање возила на локацији већ у аутомеханичарског радионици, тако да се на разматраној локацији неће генерисати отпад од одржавања опреме и средстава транспорта представља опасан отпад (израбљена уља, филтери, зауљани адсорбенти).

Одводњавање петље је планирано системом кишне канализације уз третман отпадних вода сепараторима пре испуштања у постојеће реципијенте.

Наглашавамо да ће бити уважени услови Завода за заштиту природе 03 бр. 021-2560/2 од 09.07.2024. године, који стриктно налажу следеће: „*Након завршених радова инвеститор је обавезан да изврши комплетну санацију локације и свих манипулативних површина девастираних током извођења радова, доводећи их у одговарајуће функционално стање усаглашено са непосредном околином, као и да уклони сав преостали грађевински материјал, отпад и опрему са локације по завршетку предметних радова*.“

(д) загађивање и изазивање неугодности

Уз поштовање свих усвојених процедура у току извођења радова могућност загађења је смањена на минималну могућу меру. У току извођења радова може доћи до стварања буке од грађевинских машина, али бука не сме прекорачити максимално дозвољене вредности, а наричито у току ноћи. Такође, могуће је стварање прашине приликом проласка грађевинских машина, што се успешно решава континуираним орошавањем градилишних путева.

Пројекат изградње денивелисане раскрснице „Кошеви“ не изазива неугодности по животну средину.

(ђ) ризик настанка удеса, посебно у погледу супстанци које се користе или техника које се примењују, у складу са прописима

Применом свих услова за безбедну изградње денивелисане раскрснице „Кошеви“ у погледу мера заштите на раду, заштите од пожара и експлозија итд, ризик настанка удеса је сведен на минимум. Приликом изградње денивелисане раскрснице „Кошеви“ не подразумева се коришћење супстанци или техника које су опасне по околину.

**3. Локација пројекта**

Осетљивост животне средине у датим географским областима које могу бити изложене штетном утицају пројеката, а нарочито у погледу:

(а) постојећег коришћења земљишта

Локација предметне раскрснице се налази у самој зони аутопута Е761 и део је појаса који је обухваћен Студијом о процени утицаја на животну средину аутопута Е761 Појате - Прељина, Деоница Крушевац (Кошеви) – Адрани, од km 27+600 до km 81+476,86, а на коју је Министарство заштите животне средине дало сагласност решењем број 353-02-01627/2021-03 од 7.3.2022. године.

Као што је претходно наглашено, услови Завода за заштиту природе 03 бр. 021-2560/2 од 09.07.2024. године, налажу следеће: „*Након завршених радова инвеститор је обавезан да изврши комплетну санацију локације и свих манипулативних површина девастираних током извођења радова, доводећи их у одговарајуће функционално стање усаглашено са непосредном околином, као и да уклони сав преостали грађевински материјал, отпад и опрему са локације по завршетку предметних радова*.“

(б) релативног обима, квалитета и регенеративног капацитета природних ресурса у датом подручју

Пројектом изградње денивелисане раскрснице „Кошеви“ у оквиру аутопута Е761 Појате – Прељина квалитет и регенеративни капацитет природних ресурса у датом подручју остаје непромењен, јер се предметна раскрсница налази у самој зони аутопута Е761.

(в) апсорпционог капацитета природне средине, уз обраћање посебне пажње на мочваре, приобалне зоне, планинске и шумске области, посебно заштићена подручја природна и културна добра и густо насељене области

Изградњом предметног пројекта неће се угрозити апсорпциони капацитет природне средине, мочваре, приобалне зоне, планинске и шумске области, посебно заштићена подручја природна и културна добра.

Локација на којој је предвиђена денивелисана раскрсница се не налази унутар заштићеног подручја за које је спроведен или покренут поступак заштите, као ни у оквиру еколошки значајних подручја еколошке мреже Републике Србије, на основу Решења завода за заштиту природе Србије бр 03 021-2560/2 од 9.7.2024. године;

**4. Карактеристике могућег утицаја**

Могући значајни утицаји пројекта, а нарочито:

(а) обим утицаја (географско подручје и бројност становништва изложеног ризику)

Подручје које је предвиђено за изградњу денивелисане раскрснице „Кошеви“ у оквиру аутопута Е761 Појате – Прељина не представља насељено подручје и већ је успостављен заштитни појас аутопута Е761, којим ће бити онемогућено будуће насељавање становништва у предметном подручју.

(б) природа прекограничног утицаја

Код предметног пројекта ових утицаја нема.

(в) величина и сложеност утицаја

Утицај предметног пројекта за додатну денивелисану раскрсницу „Кошеви“ на укупну инвестициону вредност аутопута Е-761 је око 0,8%.

Утицаји који се могу јавити су већ поменути утицаји буке и прашине, као готово саставни делови већине градилишта, али за које ће се користити мере ублажавања. Такође, можемо поменути и потенцијални утицај могуће појаве акцидентних случајева.

Узимајући у обзир горе наведено, као и величину, врсту и сложеност пројекта, самим тим величина и сложеност утицаја могу се сматрати готово занемарљивим, уз поштовање свих предвиђених превентивних мера, како у току пројектовања, тако и у току изградње.

(д) трајање, учесталост и вероватноћа понављања утицаја

Јављање краткотрајних утицаја своди се на могућност појаве акцидентних случајева, чија је вероватноћа умањена селективним приступом пројектовању. Пројекат је урађен у складу са свим нормама и стандардима за појединачне области (конструкције, саобраћајнице, одводњавање, телекомуникације итд).

**5. Приказ главних алтернатива које су разматране**

У току припреме и у фази израде техничке документације, иста је од самог почетка пратила Просторни план подручја посебне намене инфраструктурног коридора аутопута Е761, Деоница Појате - Прељина ("Службени гласник РС", број 22/24), тако да не постоје алтернативна решења.

**6. Опис чинилаца животне средине који могу бити изложени утицају**

* Становништво

Једну од битних одлика простора на предметној локацији у смислу одређивања могућих утицаја на животну средину представља карактеристика насељености и људске популације. Ове чињенице свој пуни смисао имају првенствено због потребе да се детаљно истраже могући негативни утицаји на становнике који насељавају предметно подручје.

Подручје које је предвиђено за изградњу денивелисане раскрснице „Кошеви“ у оквиру аутопута Е761 Појате – Прељина не представља насељено подручје и већ је успостављен заштитни појас аутопута Е761, којим ће бити онемогућено будуће насељавање становништва у предметном подручју.

Узимајући у обзир да се пројекат не налази у густо насељеном месту, нема могућности да се угрози људско здравље. Ризик постоји за људе који раде на извођењу радова, уобичајени за градилишта, али ако се приликом пројектовања и планирања радова предузимају све потребне мере за безбедност људи на раду и животну средину, биће смањен на минимум. Извођење радова врши извођач који је специјализован за ову врсту радова.

Изградњу денивелисане раскрснице „Кошеви“ има позитиван утицај на становништво тиме што им омогућава прикључење на аутопут Е761 и олакшава транспорт и кретање становништва.

* Фауна и флора

У близини локације будуће денивелисане раскрснице „Кошеви“ не постоје важне или осетљиве врсте фауне и флоре (насељавање, лежење, одрастање, одмарање, презимљавање и миграција).

Локација на којој је предвиђена денивелисана раскрсница се не налази унутар заштићеног подручја за које је спроведен или покренут поступак заштите, као ни у оквиру еколошки значајних подручја еколошке мреже Републике Србије, на основу Решења завода за заштиту природе Србије бр 03 021-2560/2 од 9.7.2024. године.

У студији о процени утицаја на животну средину аутопута Е761 Појате - Прељина, Деоница Крушевац (Кошеви) – Адрани, од km 27+600 до km 81+476,86 (МЗЖС је донело решење број 353-02-01627/2021-03 од 7.3.2022. године), а која обухвата предметно подручје, наводи се: *Анализом постојећег стања у домену екосистема, флоре и фауне дошло се до закључка да биљне и животињске врсте нису угрожене*.

* Земљиште, вода и ваздух

Услови Завода за заштиту природе 03 бр. 021-2560/2 од 09.07.2024. године, налажу следеће: „*Након завршених радова инвеститор је обавезан да изврши комплетну санацију локације и свих манипулативних површина девастираних током извођења радова, доводећи их у одговарајуће функционално стање усаглашено са непосредном околином, као и да уклони сав преостали грађевински материјал, отпад и опрему са локације по завршетку предметних радова*.“

Пројекат не доводи до ризика од контаминације земљишта или воде испуштеним загађујућим материјама на тло или у површинске или подземне воде, осим у акцидентним ситуацијама.

У околини будуће петље се налази пољопривредно земљиште, али неће бити негативних утицаја на исто.

Одводњавање петље је планирано системом кишне канализације уз третман отпадних вода сепараторима пре испуштања у постојеће реципијенте.

Рад пројекта неће имати утицаја на подземне и површинске воде.

Предметни пројекат нема негативан утицај ни на измену водних тела.

Што се ваздуха тиче, могуће је стварање прашине приликом проласка грађевинских машина у току извођења радова, што се успешно решава континуираним орошавањем градилишних путева. Присутни су димни гасови настали сагоревањем горива у моторима транспортних возила.

* Климатски чиниоци

Изградња денивелисане раскрснице „Кошеви“ у оквиру аутопута Е761 Појате – Прељина неће довести до утицаја на климатске чиниоце.

* Грађевине, непокретна културна добра, археолошка налазишта и амбијенталне целине

Постоји мали број објеката у близини, који неће бити захваћени утицајем пројекта. Пројекат се налази у заштитном појасу и појасу контролисане изградње аутопута Е761.

Локација на којој је предвиђена денивелисана раскрсница се не налази унутар заштићеног подручја за које је спроведен или покренут поступак заштите, као ни у оквиру еколошки значајних подручја еколошке мреже Републике Србије, на основу Решења завода за заштиту природе Србије бр 03 021-2560/2 од 9.7.2024. године;

На основу услова Републичког завода за заштиту споменика културе број 18-57/2024-1 од 4.7.2024. године, на локацији предметне раскрснице нема непокретних културних добара од изузетног значаја.

* Пејзаж

Денивелисана раскрсница „Кошеви“ ће бити визуелно уочљива и заузеће земљиште, у складу са Просторним планом, али неће изазвати никакве значајне последице.

**7. Опис могућих значајних утицаја пројекта на животну средину**

Значајнији штетни утицаји пројекта на животну средину очекују се само у удесним ситуацијама.

Могуће удесне ситуације у пројекту су:

- цурење и просипање нафтних деривата услед акцидентне ситуације током изградње;

- пожар.

Удеси се могу догодити само у случају знатнијег одступања од стандардне технологије изградње или неправилности елемената техничких средстава или инсталација, непажњом или нехатом запослених.

* Акцидентно просипање нафтиних деривата

Акцидентно просипање нафтиних деривата (најчешће дизел и моторна и хидраулична уља) у случају веће или мање хаварије на механизацији ангажованој прилико изградње не сме угрозити животну средину. У случају просипања нафтних деривата извршиће се санација земљишта при чему је битно у близини обезбедити адекватан апсорбент, посуде за прикупљање запрљаног апсорбента и простор за привремено чување тако насталог отпада.

Возила строго контролисати да не дође до цурења горива или мазива.

* Пожар

Могући удесни догађаји се очекују мањих размера само у случају знатнијег одступања од прописане методологије рада или неправилности елемената механичких средстава или инсталација.

**8. Опис мера предвиђених у циљу спречавања, смањења и отклањања значајних штетних утицаја на животну средину**

При изградњи предметног пројекта примењиваће се директне и индиректне мере заштите животне средине које су прописане многобројним законским и подзаконским актима, предвиђене техничким нормативима и стандардима, и то; из области просторног планирања, области заштите вода, ваздуха, заштите од буке у животној средини, управљање отпадом, заштите на раду, заштите од пожара и др.

Обавеза извођача је да сву механичку опрему и пре почетка рада пројекта испита ангажовањем овлашћених организација и лабараторија, као и да се обезбеде одговарајућа упутства за безбедно коришћење опреме.

У мере предвиђене законима и другим прописима подразумева се примена Закона, Правилника, Уредби, норматива и стандарда. Применом одредби из напред наведених прописа при пројектовању, извођењу и експлоатацији пројекта, примењују се и директне и индиректне превентивне мере заштите животне средине.

* Мере у току изградње објеката

Током извођења радова на припреми терена и изградњи објекта потребно је планирати и применити следеће мере заштите:

- Носилац пројекта је дужан да поштује Закон о планирању и изградњи („Сл. гл. РС”, бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014 и 145/2014), као и подзаконска акта донета на основу овог Закона.

- На предметној локацији у току извођења радова, забрањена је поправка, сервисирање механизације, претакање и складиштење нафтних деривата, уља и мазива за грађевинске машине и возила.

- За грађевинску механизацију је потребно на другој локацији осигурати привремени сервисни центар (замена уља мотора, замена хидрауличног уља, мазива, обављати једноставније поправке) као и одговарајуће привремено складиште уља, мазива и резервне делове. У том смислу се елиминише настанак акцидента приликом претакања горива, замене уља и мазива или транспорта материјала.

- Градилиште мора пружити основне санитарно-техничке услове за рад радника. У том делу простора могу се очекивати неконтролисани испусти воде и нагомилавање отпадака.

- Пре почетка извођења радова потребно је извршити припремне радове, очистити локацију и извести друге радове којима се обезбеђује безбедан рад запослених и безбедно одвијање саобраћаја на локацији и путу, ради извођења радова.

- Извођач радова је обавезан да пре почетка извођења радова, изради Елаборат о уређењу градилишта и раду на градилишту и да радове пријави надлежној инспекцији рада.

- Вршити редовно квашење запрашених површина и спречити расипање грађевинског материјала током транспорта.

- Пре почетка земљаних радова прибавити податке и пренети на терен о тачном положају евентуалних постојећих подземних и надземних инфраструктурних инсталација и објеката (електрични каблови, цевоводи и сл.) како не би дошло до оштећења истих.

- Радове изводити према техничкој документацији а на основу кога је издато одобрење за ову врсту радова, односно према техничким мерама, прописима, нормативима и стандардима који важе за овакве врсте објеката.

- У случају прекида радова, из било ког разлога потребно је обезбедити средства механизације.

- Утврдити обавезу санације земљишта, у случају изливања уља и горива током рада грађевинских машина и механизације.

- Отпадни материјал који настане у процесу изградње (комунални отпад, грађевински материјал и метални отпад, пластика, папир и сл.) прописно сакупити, разврстати и одложити на за то предвиђену и одобрену локацију.

- Материјал из ископа одвозити на унапред дефинисану локацију, за коју је прибављена сагласност надлежног органа; транспорт ископаног материјала вршити возилима која поседују прописане кошеве и систем заштите од просипања материјала.

- Ако се у току извођења грађевинских и других радова наиђе на археолошка налазишта или археолошке предмете, извођач радова је дужан да одмах прекине радове и обавести надлежну организацију за заштиту споменика културе.

- Ако се у току радова наиђе на природно добро које је геолошко-палеонтолошког типа и минеролошко-петрографског порекла, за које се претпоставља да има својство природног споменика, извођач радова је дужан да о томе обавести надлежну организацију за заштиту природе.

- Да пословање усклади са условима и сагласностима надлежних органа и организација, јавних и комуналних предузећа.

- Неопходно је извршити повезивање свих металних маса на систем уземљења и извршити мерења отпорности распростирања уземљивача и сачинити извештај.

- За сву уграђену опрему морају се обезбедити одговарајуће јавне исправе (сертификати, атести), као и да се обављају периодични прегледи средстава рада сагласно Закону, техничким прописима и стандардима.

- Спроводити мере безбедности и здравља на раду.

- Поставити одговарајућа средства за пружање прве помоћи.

- Евентуалне промене на локацији у смислу измене предвиђених конструктивних карактеристика могуће су само у смислу побољшања, с обзиром на могуће утицаје и у сагласности са прописаним мерама датим у оквиру овог истраживања.

**Мере у току рада пројекта**

* Заштита од пожара и безбедност на раду

- У складу са Законом заштите од пожара (“Сл. гл. СРС“ бр. 111/09, 20/15 и 87/2018 и 87/2018 - др. закони).

- Одржавати електричну инсталацију и инсталацију уземљивача, громобранску инсталацију и опрему.

- За заштиту објеката од атмосферског пражњења, вршити перодичне прегледе и испитивања инсталације, а према Правилнику о заштити од атмосферског пражњења ("Сл.гласник РС" бр. 11/96)

- На видним местима треба истаћи ознаке упозорења и обавештења о евентуалним опасностима.

- Приступни пут мора бити увек слободан, проходан и морају се одржавати у исправном стању.

- Рад са отвореним пламеном, ватром и усијаним површинама, апаратима за заваривање, резање и лемљење може се обављати тек уз предузимање мера заштите од пожара у складу са уредбом о заваривању, резању и лемљењу.

- Извршити основну обуку запослених из области заштите од пожара, на основу члана 53. Закона о заштити од пожара (Сл. гл. РС“ бр. 111/09 и 20/2015)

- Извршити оспособљавање запослених за безбедан и здрав рад у складу Законом о безбедности и здрављу на раду („Сл. гл. РС“ 101/05 и 91/15).

- Поставити на видна места радна упутства са разрађеним поступцима манипулације.

- Поставити на видна места посебно разрађене мере заштите у случају удесних ситуација.

- Поштовати радно-технолошку и безбедносну дисциплину на највишем нивоу.

- Извршити стручно оспособљавање радника за послове руковаоца механизацијом.

- Спроводити мере безбедности и здравља на раду.

- У циљу утврђивања присуства физичких и хемијских штетности у радној околини вршити одговарајућа мерења у редовном раду.

- На основу Закона о безбедности и здрављу на раду („Сл. гл. РС“, бр. 101/05 и 91/15), Извођач је у обавези да изврши Стручно оспособљавање одређеног броја запослених за организовање и пружање прве помоћи и то 2% од укупног броја запослених, с тим што у свакој смени мора бити по једно лице које је стручно оспособљено за организовање и пружање прве помоћи. Стручно оспособљавање за организовање и пружање прве помоћи извршити у складу са Правилником о начину пружања прве помоћи, врсти средстава и опреме који морају бити обезбеђени на радном месту, начину и роковима оспособљавања запослених за пружање прве помоћи ("Сл. гласник РС", бр. 109/2016). У складу са овим правилником обезбедити опрему за пружање прве помоћи

- Носилац пројекта је у обавези да набави и постави на видном месту ормарић или торбу која је снабдевена санитетским материјалом и средствима за пружање прве помоћи.

* Управљање отпадом

Носилац пројекта је дужан:

- Да поштује Закон о управљању отпадом ("Сл. гласник РС", бр. 36/2009, 88/2010, 14/2016 и 95/2018 - др. закон), Закон о амбалажи и амбалажном отпаду ("Сл. гласник РС", бр. 36/2009 и 95/2018 - др. закон) као и подзаконска акта донета на основу ових закона

- Обезбеди посебан простор потребне услове и опрему за сакупљање, разврставање и привремено чување различитих отпадних материја (комунални и амбалажни отпад, органски или процесни отпад, рециклабилни материјал и др.)

- Склопити уговор са ЈКП или другим оператером за одвожење чврстог неопасног отпада са локације пројекта.

- Да секундарне сировине, опасан и други отпад, предаје лицу са којим је закључен уговор, а које има одговарајућу дозволу за управљање отпадом (складиштење, третман, одлагање и сл).

- Чврсти комунални отпад одлагати у контејнер на одређеном месту и вршити периодично одвожење смећа на градску депонију.

- Контејнер за одлагање отпадних материјала држати на површини која је за то одређена.

- Забрањено је неконтролисано складиштење отпадних материјала на предметној локацији.

- Забрањено је спаљивање било каквог отпада на предметној локацији.

- Контејнер за одлагање отпадних материјала који имају карактер комуналног отпада држати на површини која је за то одређена.

- Омогућавати ЈКП или другом овлашћеном оператеру несметано преузимање и одвожење отпада са локације.

- На локацији одржавати сталну контролу технолошке и комуналне хигијене.

- Вршити чишћење помоћних просторија и отвореног простора, сваког радног дана.

- Чврсти комунални отпад одлагати у контејнер.

- Обезбеди примену начела хијерархије управљања отпадом. Хијерархија управљања отпадом се примењује као приоритетан редослед у превенцији и управљању отпадом, прописима и политикама:

- превенција;

- припрема за поновну употребу;

- рециклажа;

- остале операције поновног искоришћења (поновно искоришћење у циљу добијања енергије и др.); - одлагање.

- Када се примењује хијерархија отпада на коју се односи редослед хијерархије управљања отпадом, предузимају се мере којима се подстичу решења којима се постиже најбољи укупан резултат за животну средину што може захтевати код посебних токова отпада одступање од хијерархије где је то оправдано животним циклусом, узимајући у обзир укупне утицаје на настајање и управљање таквим отпадом.

* Заштита земљишта

Носилац пројекта је дужан:

- Возила паркирати на предвиђеном месту за паркинг.

- Сировине, помоћне материјале, складиштити на потпуно исправан начин у смислу заштите ближе околине.

- Обезбедити адекватне судове (канте, контејнере) за све врсте отпада који се генеришу на локацији.

- Користити само исправна возила и механизацију. Вршити редован сервис осигурати од квара лома и процуривања флуида на земљиште.

- У случају складиштења опасног отпада потребно је обезбедити заштиту од изливања опасних материја на тло постављањем адекватних танквана или смештањем отпада у затворени контејнер.

- На локацији се морају обезбедити мере упозорења за забрану одлагања опасних материја (амбалаже од уља, антифриза и опасног отпада) као и прања алата изнад зелених површина, како би се спречило изливање на околно земљиште.

- Уколико дође до евентуалног изливања опасних материја на тло (изливања горива, уља и других штетних материја од транспортних возила или др. опасних материја) предузети мере за санацију услед насталог загађења.

* Заштита вода

- Носилац пројекта је дужан:

- Да поштује Закон о водама („Сл. гл. РС”, бр. 30/10, 93/12, 101/16, 95/18 и 95/18 – др. закон), као и подзаконска акта донета на основу овог Закона.

- Прање миксера за бетон вршити на посебним местима предвиђеним за то (јаме за испирање бетона са заштитом од даљег процуривања) .

* Заштита ваздуха

Носилац пројекта је у обавези да поштује Закон о заштити ваздуха („Сл. гласник РС“ бр. 36/09 и 10/13), као и подзаконска акта донета на основу овог закона.

* Заштита од буке

Носилац пројекта је у обавези да поштује Закон о заштити од буке у животној средини ("Сл. гласник РС", бр. 96/2021) као и подзаконска акта.

**КРАТАК ОПИС ПРОЈЕКТА**

|  |  |  |  |
| --- | --- | --- | --- |
| Р. бр. | Питање | ДА/НЕ | Да ли ће то имати значајне последице? ДА/НЕ и зашто? |
| 1 | Да ли извођење, рад или престанак рада подразумевају активности које ће проузроковати физичке промене на локацији (топографије, коришћења земљишта, измену водних тела)? | ДА | НЕ  Денивелисана раскрсница „Кошеви“ ће бити визуелно уочљива и заузеће земљиште, у складу са Просторним планом, али неће изазвати никакве значајне последице. Неће имати утицај ни на измену водних тела. |
| 2 | Да ли извођење или рад пројекта подразумева коришћење природних ресурса као што су земљиште, воде, материјали или енергија, посебно ресурса који нису обновљиви или који се тешко обезбеђују | ДА | НЕ  Користи се вода као саставни градијент бетона, енергија у виду горива, материјал у виду каменог агрегата и земљиште. Све наведено се користи у предвиђеним количинама, које немају значајне последице. |
| 3 | Да ли пројекат подразумева коришћење, складиштење, транспорт, руковање или производњу материја или материјала који могу бити штетни по људско здравље или животну средину или који могу изазвати забринутост због постојећих или потенцијалних ризика по људско здравље? | ДА | НЕ  Нема последица при редовном и безбедном режиму рада и при савесном и контролисаном коришћењу одређених грађевинских материјала са ознаком штетности. Постоји опасност при акцидентним ситуацијама. Извођач радова има веома строге интерне процедуре према наведеном питању. |
| 4 | Да ли ће на пројекту током извођења, рада или по престанку рада настајати чврсти отпад? | ДА | НЕ  Нема последица, збрињавање отпада ће се вршити на законом прописан начин током радова. По престанку радова не настаје чврсти отпад. |
| 5 | Да ли ће на пројекту долазити до испуштања загађујућих материја или било каквих опасних, отровних или непријатних материја у ваздух? | НЕ | НЕ  Нема последица. |
| 6 | Да ли ће пројекат проузроковати буку и вибрације, испуштање светлости, топлотне енергије или електромагнетног зрачења? | ДА | НЕ  Пројекат може произвести незнатну количину буке и вибрација само током изградње, а неће проузроковати испуштање топлотне енергије или електромагнетног зрачења. Предвиђено је осветљење у зони раскрснице. |
| 7 | Да ли пројекат доводи до ризика од контаминације земљишта или воде испуштеним загађујућим материјама на тло или у површинске или подземне воде? | НЕ | НЕ  Пројекат не доводи до наведених ризика. |
| 8 | Да ли ће током извођења или рада пројекта постојати било какав ризик од удеса који може угрозити људско здравље или животну средину? | НЕ | НЕ  Узимајући у обзир да се пројекат не налази у густо насељеном месту, нема могућности да се угрози људско здравље.  По питању заштите животне средине не постоји велики ризик од удеса.  Ризик постоји за људе који раде на извођењу радова, као и на сваком другом градилишту у случају удеса, али се приликом пројектовања и планирања радова предузимају све потребне мере за безбедност људи на раду и животну средину. Извођење радова врши извођач који је специјализован за ову врсту радова. |
| 9 | Да ли ће пројекат довести до социјалних промена, на пример у демографском смислу, традиционалном начину живота, запошљавању? | НЕ | НЕ  Не може доћи наведених промена у негативном смислу. Може доћи само до позитивних промена у смислу лакшој транспортној приступачности локацији. |
| 10 | Да ли постоје било који други фактори које треба анализирати, као што је развој који ће уследити, који би могли довести до последица по животну средину или до кумулативних утицаја са другим, постојећим или планираним активностима на локацији? | НЕ | НЕ  Не постоје било који други фактори које треба анализирати. |
| 11 | Да ли има подручја на локацији или у близини локације, заштићених по међународним или домаћим прописима због својих еколошких, пејзажних, културних или других вредности, која могу бити захваћена утицајем пројекта? | НЕ | НЕ  Нема наведених подручја. |
| 12 | Да ли има подручја на локацији или у близини локације, важних или осетљивих због еколошких разлога, на пример мочваре, водотоци или друга водна тела, планинска или шумска подручја, која могу бити загађена извођењем пројекта? | НЕ | НЕ  Нема наведених подручја. |
| 13 | Да ли има подручја на локацији или у близини локације која користе заштићене, важне или осетљиве врсте фауне и флоре, на пример за насељавање, лежење, одрастање, одмарање, презимљавање и миграцију, а која могу бити загађена реализацијом пројекта? | НЕ | НЕ  Нема наведених подручја. |
| 14 | Да ли на локацији или у близини локације постоје површинске или подземне воде које могу бити захваћене утицајем пројекта? | НЕ | НЕ  Не постоје. |
| 15 | Да ли на локацији или у близини локације постоје подручја или природни облици високе амбијенталне вредности који могу бити захваћени утицајем пројекта? | НЕ | НЕ  Нема наведених подручја. |
| 16 | Да ли на локацији или у близини локације постоје путни правци или објекти који се користе за рекреацију или други објекти који могу бити захваћени утицајем пројекта? | НЕ | НЕ  Нема путних праваца или објеката који се користе за рекреацију. |
| 17 | Да ли на локацији или у близини локације постоје транспортни правци који могу бити загушени или који проузрокују проблеме по животну средину, а који могу бити захваћени утицајем пројекта? | ДА | НЕ  Предметни радови се изводе на већ постојећем градилишту аутопута Е761, тако да нема наведених транспортних праваца, осим дела где је планирана реконструкција државног пута I Б реда бр. 23 у зони уклапања на кружну раскрсницу, што је минимизирано правилном саобраћајном сигнализацијом и постављеним људима са заставицама (цео дан и ноћ) који воде рачуна. |
| 18 | Да ли се пројекат налази на локацији на којој ће вероватно бити видљив великом броју људи? | ДА | НЕ  Пројекат ће бити видљив одређеном броју људи који путују предметним деоницама. Не може имати никакав значајан утицај. |
| 19 | Да ли на локацији или у близини локације има подручја или места од историјског или културног значаја која могу бити захваћена утицајем пројекта? | НЕ | НЕ  Нема наведених подручја. |
| 20 | Да ли се пројекат налази на локацији у претходном неразвијеном подручју које ће због тога претрпети губитак зелених површина? | НЕ | НЕ  Пројекат се изводи у склопу трасе аутопута, а једним краком прелази преко некада обрадивих површина. |
| 21 | Да ли се на локацији или у близини локације пројекта користи земљиште, на пример за куће, вртове, друге приватне намене, индустријске или трговачке активности, рекреацију, као јавни отворени простор, за јавне објекте, пољопривредну производњу, за шуме, туризам, рударске или друге активности које могу бити захваћене утицајем пројекта? | ДА | НЕ  Постоји мали број објеката у близини, али не могу бити захваћени утицајем пројекта. У околини се налази пољопривредно земљиште, али неће бити негативних утицаја на исто. |
| 22 | Да ли за локацију и за околину локације постоје планови за будуће коришћење земљишта које може бити захваћено утицајем пројекта? | НЕ | НЕ  Пројекат се налази у заштитном појасу аутопута Е761. |
| 23 | Да ли на локацији или у близини локације постоје подручја са великом густином насељености или изграђености која могу бити захваћена утицајем пројекта | НЕ | НЕ  Нема наведених подручја. |
| 24 | Да ли на локацији или у близини локације има подручја заузетих специфичним (осетљивим) коришћењима земљишта, на пример болнице, школе, верски објекти, јавни објекти који могу бити захваћени утицајем пројекта? | НЕ | НЕ  Нема наведених подручја. |
| 25 | Да ли на локацији или у близини локације има подручја са важним, високо квалитетним или ретким ресурсима (на пример, подземне воде, површинске воде, шуме, пољопривредна, риболовна, ловна и друга подручја, заштићена природна добра, минералне сировине и др.) која могу бити захваћена утицајем пројекта? | НЕ | НЕ  Нема наведених подручја. |
| 26 | Да ли на локацији или у близини локације има подручја која већ трпе загађење или штету на животној средини (на пример, где су постојећи правни нормативи животне средине пређени) која могу бити захваћена утицајем пројекта? | НЕ | НЕ  Нема наведених подручја. |
| 27 | Да ли је локација пројекта угрожена земљотресима, слегањем земљишта, клизиштима, ерозијом, поплавама или повратним климатским условима (на пример температурним разликама, маглом, јаким ветровима) које могу довести до проузроковања проблема у животној средини од стране пројекта? | НЕ | НЕ  Локација пројекта није угрожена наведеним ставкама. |

**РЕЗИМЕ И ЗАКЉУЧАК**

Најважније је напоменути да се локација предметне денивелисане раскрснице „Кошеви“ налази у самој зони аутопута Е761 и део је појаса који је обухваћен одобреном Студијом о процени утицаја на животну средину аутопута Е761 Појате - Прељина, Деоница Крушевац (Кошеви) – Адрани, од km 27+600 до km 81+476,86 (МЗЖС је донело решење број 353-02-01627/2021-03 од 7.3.2022. године, којим даје Сагласност на предметну Студију).

Анализом карактеристика пројекта може се закључити да је највећи утицаји на параметре животне средине у току изградње и евентуално у току акцидентне ситуације или удеса.

Сви утицаји у току изградње су локални и привремени.

У току експлоатације пројектованог објекта значајнији утицаји на животну средину нису приметни.

Збрињавање отпада као и документацију о сакупљеном и предатом отпаду вршити на законом прописан начин.

**Спроведена анализа показала је да изградњом денивелисане раскрснице „Кошеви“ у оквиру аутопута Е761 Појате – Прељина нема значајних и дугорочних утицаја на параметре животне средине.**